Koordinate: 45° 08′ 24" SGŠ, 16° 46′ 12" IGD

**Međuvođe** je knežopoljsko naseljeno mjesto u opštini Kozarska Dubica, Republika Srpska, BiH.

Položaj
-------

Selo se nalazi 8 kilometara južno od Kozarske Dubice, na putu Dubica-Prijedor. U blizini se nalazi i manastir Moštanica kao i spomenik „Patrija" iz Drugog svjetskog rata, gdje su narod i partizani sa Kozare izvršili probijanje obruča njemačkih, ustaških i četničkih snaga i povukli se prema Grmeču.

Selo ima osnovnu školu „Majka Knežopoljka", poštu (poštanski broj 79247), frizerski salon, pekaru i benzinsku pumpu. U blizini se nalazi i banja Mlječanica, a selo je dobilo ime zbog svog položaja između rijeka Mlječanice i Košuće.

Istorija
--------

### Drugi svetski rat

Selo je postalo poznato u Drugom svjetskom ratu, kada je u Međuvođu osnivan prvi partizanski aerodrom. Na njegovom mjestu danas stoji spomen ploča sa avionom. Sa tog aerodroma 21. maja 1942. izvršen je prvi borbeni let partizanske avijacije, a taj dan je postao Dan avijacije JNA. Borbeni let su izvršili pilot Franjo Kluz i strelac Ivica Mitračić. Nakon rata spomenik aviatičarima otkrio je 27. jula 1951. Josip Broz.

29. jula 1941. godine u blizini kuće Dragoja Miljatovića - Švarca, u selu Međuvođu, srez Bosanska Dubica, održan je sastanak partijskog rukovodstva za Bosansku Dubicu i članova sreskog vojnog štaba, na koji je došao Ahmet Šehović - Šeho, da prenese direktive Đure Pucara Starog, sekretara Oblasnog komiteta za Bosansku krajinu, da se odmah počne sa ustankom i oružanom borbom. Na sastanku su bili članovi KPJ i sreskog vojnog štaba za Kozarsku Dubicu: Boško Šiljegović, Miloš Šiljegović, Dragoje Miljatović Švarc i Dragoja Ručnov. Bila je predviđena prva akcija, napad na žandarmerijsku kasarnu u Knežici, koja je izvršena 30. jula 1941. godine. Sastanak su osiguravali naoružani borci. Pri kraju sastanka naišli su žandari i ubili vojnog povjerenika Đurđa Aburazora. Drugi stražari otvorili su vatru na žandarmerijsku patrolu, te je počela potera za njima.

Tokom Drugog svetskog rata učestvovalo je 207 boraca od čega ih je 150 (72,46%) poginulo.

Stara seoska kuća
Međuvođe je imalo i svoju crkvu, koja je srušena od strane komunista nakon Drugog svetskog rata, da bi bila ponovo podignuta nakon raspada SFRJ.

### Raspad Jugoslavije

Za vrijeme otadžbinskog rata Međuvođe nije pretrpelo većih materijalna stradanja. Selo je bilo granatirano od strane reguralne Hrvatske vojske () tokom neuspešne ofanzive (Operacija Una) 18. i 19. septembra 1995. godine, koja je zaustavljena u Kozarskoj Dubici.

Demografija
-----------

Međuvođe, zajedno sa svoja 4 zaseoka, po popisu iz 1991. ima 529 stanovnika, od čega je 510 Srba. Najčešća prezimena su Burazor, Bundalo, Latinović, Miljatović, Trkulja, Trubarac, Bakić, Ćirić.

| Demografija |
| --- |
| Godina | Stanovnika |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **1948.** | 1.956 |
| **1953.** | - |
| **1961.** | 552 |
| **1971.** | 655 |
| **1981.** | 577 |
| **1991.** | 526 |
|  |  |
|  |  |
|  |  |

Znamenite ličnosti
------------------

* Boško Šiljegović, narodni heroj Jugoslavije
* Dušan Mijatović - Baja Mali Knindža, pjevač
* Stojan Grujičić, narodni heroj Jugoslavije
* Dragoje Miljatović, narodni heroj Jugoslavije

Vidi još
--------

* Opština Kozarska Dubica

Izvori
------

1. ↑  Savezni zavod za statistiku i evidenciju FNRJ i SFRJ, popisi stanovništva 1948, 1953, 1961, 1971, 1981. i 1991. godine.

Vanjske veze
------------


|  |  |
| --- | --- |
|  | ***Portal Bosna i Hercegovina***  |


***Međuvođe*** na Wikimedijinoj ostavi

* Pravoslavlje u Knešpolju Arhivirano 2008-03-13 na Wayback Machine-u (`sh`)
* Mape, aerodromi i vremenska situacija lokacija ()
* Gugl satelitska mapa ()

Šablon:Opština Kozarska Dubica